ראיתי עיניים חלונות
ראיתי אצלך עיניים חלונות; לעולם מלא אהבה; וקול שהלך תמיד על בהונות; ושתל זרעים של שלווה; ברגעים קשים את פרשת לי כנף; והיית לי אחות ושרף ; את היית המלאך שאותי עטף; לשמור עליי מכל רע; הישארי יונתי, הישארי; אל תלכי נסיכה; כי כל עוד את נמצאת לצידי; אני מרגיש ממלכה; את היית בשבילי סיפור אגדה; שקופה ויפה כחלום; את פתרת לי בחום כמעט כל חידה ; שנתקלתי בה עד היום; איך אותי את הקסמת בחיוך, במילה; את זורמת אצלי בכל וריד ; את היית בשבילי סידור התפילה; החבר המסור, הידיד; הישארי יונתי, הישארי; אל תלכי נסיכה; כי כל עוד את נמצאת לצידי; אני מרגיש ממלכה; בלילות לבנים את ישבת והקשבת; לכל צער קל ומכאוב; ברגעי חרדה את נפשי את ליטפת; עד ששד הכאב יחלוף; כוכבים ידעכו והשמש תזרח; אך לבי לעולם יזכור; איך מאז אותו יום שפגשתי אותך; ראיתי פתאום את האור; הישארי יונתי, הישארי; אל תלכי נסיכה; כי כל עוד את נמצאת לצידי; אני מרגיש ממלכה; 